**SUOMEN AMPUMAURHEILULIITTO RY**

**LIITTOKOKOUS**

Aika: 30.10.2022 klo 13.00

Paikka: Kisakallion urheiluopisto, Kaarina Karin tie 4, Lohja

**ESITYSLISTA**

1. **KOKOUKSEN AVAUS**
2. **KOKOUKSEN JÄRJESTÄYTYMINEN**

Valitaan kokouksen

* puheenjohtaja
* sihteeri
* kaksi pöytäkirjantarkastajaa
* kaksi ääntenlaskijaa

**Päätös:**

**3 LÄSNÄOLIJOIDEN TOTEAMINEN**

Suoritetaan jäsenyhdistysten edustajien valtakirjojen tarkastus, todetaan edustettuina olevat jäsenyhdistykset ja näiden äänimäärät sekä vahvistetaan äänimääräluettelo ja todetaan läsnä olevat liittovaltuuston ja liittohallituksen jäsenet, kunniapuheenjohtaja, liiton toimihenkilöt sekä muut läsnäolo-oikeuden saaneet henkilöt.

**Päätös:**

**4 KOKOUKSEN LAILLISUUS JA PÄÄTÖSVALTAISUUS**

SAL:n toimintasääntöjen mukaan SAL:n kokouksen kutsuu koolle liittohallitus.

Kokouskutsu lähetetään kirjallisena kullekin jäsenelle jäsenluettelossa olevaan yhdyshenkilön sähköposti- tai postiosoitteeseen ja julkaistaan vähintään neljä (4) viikkoa ennen kokousta liiton internetsivuilla sekä liittovaltuuston mahdollisesti määräämällä muulla tavalla.

SAL:n kokouksen esityslista liitteineen julkaistaan SAL:n internetsivulla kokouskutsussa ilmoitetussa osoitteessa viimeistään kaksi (2) viikkoa ennen kokousta.

Ennakkoilmoitus jäsenille varsinaisen SAL:n kokouksen ajasta ja paikasta julkaistaan viimeistään kaksi (2) kuukautta ennen kokousta liiton internetsivuilla tai liittovaltuuston määräämällä tavalla.

Ennakkoilmoitus SAL:n kokouksesta on julkaistu Urheiluampuja-lehdessä 3/2022, ilmestymispäivä 13.7.2022. SAL:n kokouksen kutsu on ollut Urheiluampuja-lehdessä 3/2022, ilmestymispäivä 13.7.2022, jolloin se on julkaistu myös liiton internetsivuilla. SAL:n kokouksesta on lähetetty seuroille kirjallinen kutsu 29.9.2022. Kokouksen esityslista liitteineen on julkaistu SAL:n nettisivuilla 12.10.2022.

**Päätös:**

**5 KOKOUKSEN TYÖJÄRJESTYS**

Esitetään, että kokouksen työjärjestyksenä käytetään 29.9.2022 jäsenyhdistyksille lähetettyä SAL:n kokouksen esityslistaa.

**Päätös:**

**6 LIITTOVALTUUSTON JÄSENTEN MATKAKORVAUKSET**

Liittohallitus esittää, että liittovaltuuston jäsenille korvattaisiin matkat SAL:n matkustussäännön mukaan. Matkustussääntö liitteenä (LIITE 1).

 **Päätös**:

**7 LIITTOHALLITUKSEN SELOSTUS SAL:N TOIMINNASTA JA TALOUDENHOIDOSTA KAHDELTA EDELLISELTÄ VUODELTA JA TOIMINNAN JA TALOUDEN SUUNTAVIIVAT SEURAAVAKSI KAKSIVUOTISKAUDEKSI**

Käsitellään liittohallituksen selostus SAL:n toiminnasta ja taloudenhoidosta kahdelta (2) edelliseltä kalenterivuodelta ja keskustellaan ja päätetään toiminnan ja talouden suuntaviivoista seuraavaksi kaksivuotiskaudeksi esityslistan liitteenä jäsenille toimitetun kirjallisen selvityksen pohjalta.

Liittohallituksen selostus kahdelta edelliseltä vuodelta käsitellään liitteenä olevan esityksen pohjalta (LIITE 2). Keskustelun ja päätöksenteon pohjaksi tarkoitettu strategia liiton toiminnan ja talouden suuntaviivoista seuraaviksi vuosiksi on liitteenä (LIITE 3).

**Päätös:**

**8 LIITTOHALLITUKSEN PUHEENJOHTAJAN VALINTA**

Valitaan liittohallituksen puheenjohtajan kahdeksi seuraavaksi kalenterivuodeksi noudattaen SAL:n vaalijärjestystä. Liittohallituksen puheenjohtajasta käytetään nimitystä SAL:n puheenjohtaja.

Liittovaltuuston kevätkokous 2021 antoi ehdollepanotoimikunnalle tehtäväksi valmistella SAL:n kokouksen ja liittovaltuuston kokouksen henkilövalintoja.

Ehdollepanotoimikunta ehdottaa SAL:n kokoukselle liiton puheenjohtajaksi yksimielisesti nykyistä puheenjohtajaa Vesa Nissistä, joka on suostunut tehtävään.

**Päätös:**

**9 LIITTOVALTUUSTON JÄSENTEN VAHVISTAMINEN SAL:N TOIMINTASÄÄNTÖJEN 14 §:N MUKAISESTI**

Valitaan kahdeksi seuraavaksi kalenterivuodeksi liittovaltuuston jäsenet ja henkilökohtaiset varajäsenet sääntöjen 14 §:n mukaisesti.

14 §

Liittovaltuustoon valitaan SAL:n varsinaisessa kokouksessa kahdeksi (2) seuraavaksi kalenterivuodeksi kerrallaan jäsenet ja heille henkilökohtaiset varajäsenet seuraavasti:

1. Yksi (1) jäsen ja tälle henkilökohtainen varajäsen kunkin SAL:n aluejaoston toiminta-alueella toimivien edellä 5 §:n 1 ja 2 kohdassa tarkoitettujen paikallisten ampumayhdistysten tai ampumajaostojen yhteenlaskettua alkavaa 1000 jäsentä kohti kuitenkin enintään viisi (5) jäsentä/alue.

1. yksi (1) jäsen ja tälle henkilökohtainen varajäsen jokaisesta SAL:n jäsenenä olevasta edellä 5 §:n 3 kohdassa tarkoitetusta jäsenyhdistyksestä, jolla on edustus SAL:n liittovaltuustossa tämän sääntömuutoksen voimaantullessa ja
2. enintään kolme (3) lisäjäsentä SAL:n jäsenyhdistysten jäsenistä.

Liitteenä (LIITE 4) luettelo niiden alueiden ja muiden yhdistysten ehdokkaista, joista tämän esityslistan julkaisuun mennessä on toimitettu tiedot liiton toimistoon.

**Päätös:**

**10 LIITON SÄÄNTÖJEN MUUTTAMINEN**

Liittohallitus esittää liiton toimintasääntöjen muuttamista. Vahvistettavaksi esitetyt uudet säännöt on esitetty muutosmerkinnöin nykyisistä säännöistä liitteessä (LIITE 5).

**Päätös:**

**11 ALUETOIMINTA**

Liittohallitus on asettanut vuosille 2022–24 kolme kehittämishanketta, joista yhden tarkoitus on tarkastella SAL:n tarkoituksenmukaista organisoitumista. Tähän liittyen aluejärjestelmän tulevaisuutta on tarkasteltu kolmen vaihtoehtoisen mallin pohjalta: alueet lakkautetaan nykymuodossaan, alueiden määrää vähennetään tai alueiden määrä pysyy nykyisellään. Liittohallitus toivoo saavansa liittokokoukselta suuntaevästystä kehittämistyöhön. Liittohallitus on koonnut materiaalin kohdan käsittelyä varten (LIITE 6).

**Päätös:**

 **12 MUUT MAHDOLLISET ASIAT**

*Liittohallitukselle ei ole esitetty asioita käsiteltäväksi kokouksessa sääntöjen määräämään 1.7. mennessä.*

**13 KOKOUKSEN PÄÄTTÄMINEN**